**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1222-1/2021.

**21/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A Nyíregyházi Szakképzési Centrum használatában lévő Tiszavasvári, Petőfi u. 1. sz. alatti ingatlanon végzendő világításkorszerűsítéshez történő tulajdonosi hozzájárulásról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

Tiszavasvári Város Önkormányzata **hozzájárul** ahhoz, hogy a **Nyíregyházi Szakképzési Centrum** – mint az önkormányzati tulajdonú Tiszavasvári, Petőfi u. 1. szám alatti ingatlan használója - részt vegyen a NEG Nemzeti Energiagazdálkodási Zrt-vel **világításkorszerűsítésre** kötendő szerződés keretében a **„Fényes Okos Iskolák Program”-**ban jelen határozat 2. mellékletét képező tulajdonosi hozzájárulásban foglaltak szerint.

**Jóváhagyom** Tiszavasvári Város Önkormányzata és a Nyíregyházi Szakképzési Centrum közötti **megállapodást** a határozat 1. melléklete szerinti tartalommal, melynek tárgya az Önkormányzat tulajdonában lévő 4440 Tiszavasvári, Petőfi u. 1. szám alatti, NYSZC Tiszavasvári Szakképző Iskola és Kollégium ingatlanában megvalósuló **világításkorszerűsítéssel kapcsolatos értéknövelő felújítás**.

**INDOKOLÁS**

A Nyíregyházi Szakképzési Centrum, mint a tiszavasvári 2443 helyrajzi számú, valóságban a Tiszavasvári, Petőfi u. 1. szám alatti önkormányzati ingatlan használója tulajdonosi hozzájárulást kért Tiszavasvári Város Önkormányzatától a „Fényes Okos Iskolák Program”-ban történő részvételéhez, mely során a NEG Nemzeti Energiagazdálkodási Zrt-vel kíván világításkorszerűsítési feladatok elvégzésére energiahatékonysági szolgáltatási szerződést kötni.

E szerződés keretében a Nyíregyházi Szakképzési Centrum megbízza a NEG Nemzeti Energiagazdálkodási Zrt-t azzal, hogy saját költségén megvalósítsa az intézmény világítási berendezéseinek korszerűsítését, a beruházás generál kivitelezésének teljes körű kivitelezési feladatainak ellátásával, valamint az energiahatékonysági szerződés kötelezettjeként, energiahatékonysági szolgáltatói tevékenység végzésével, melynek eredményeként beépített teljesítménycsökkenés érhető el.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. január 28.

**Szőke Zoltán**

 **polgármester**

21/2021. PM. határozat 1. melléklete

**Megállapodás**

Mely létrejött egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

törzsszáma: 732462

adószám: 15732468-2-15

képviseli: Szőke Zoltán polgármester

mint **Tulajdonos** (továbbiakban: Tulajdonos), másrészről

**Nyíregyházi Szakképzési Centrum**

székhelye: 4400 Nyíregyháza, Dugonics u. 10-12.,

adószáma: 15832070-2-15

képviseli:Gurbánné Papp Mária főigazgató,

mint **Vagyonkezelő** (továbbiakban: Vagyonkezelő) a továbbiakban együttesen Szerződő Felek között az alábbi feltételekkel:

**Előzmények**

Szerződő Felek rögzítik, hogy a tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő ingatlan - rendeltetése szerint a NYSZC Tiszavasvári Szakképző Iskola és Kollégium - Tiszavasvári Város Önkormányzata kizárólagos tulajdonában és a Nyíregyházi Szakképzési Centrum vagyonkezelésében van Tiszavasvári Város Önkormányzata és a Nyíregyházi Szakképzési Centrum között létrejött vagyonkezelési szerződés alapján.

1. A megállapodás tárgya:

A tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő **NYSZC Tiszavasvári Szakképző Iskola és Kollégium épületének világításkorszerűsítésével** kapcsolatos értéknövelő felújítási munkálatoknak elszámolása.

2. A Vagyonkezelő saját költségén a Tulajdonos tulajdonában álló tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő NYSZC Tiszavasvári Szakképző Iskola és Kollégium épületében lévő világítás korszerűsítésével értéknövelő beruházást valósít meg.

3. Vagyonkezelő kötelezettséget vállal, hogy az Előzmények alcím alatt hivatkozott vagyonkezelői szerződésben meghatározottaknak megfelelően a **felújítás értékét a felújítást befejezését követően bizonylatokkal igazolja a Tulajdonos felé.**

4. Szerződő Felek megállapodnak, hogy a **Tulajdonos hozzájárulásával a 2. pontban megjelölt értéknövelő felújítási munkák vonatkozásában a Vagyonkezelő** – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tulajdonos részére**.

5. Vagyonkezelő kinyilatkozza, hogy a **2. pontban feltüntetett beruházás vonatkozásában semmilyen megtérítési és egyéb igénye nincs és nem is lesz a Tulajdonossal szemben.**

**6.** Jelen megállapodás az aláírás napján lép hatályba. A megállapodás 4 példányban készült, melyből Szerződő Feleket 2-2 példány illeti meg. A megállapodást Tiszavasvári Város Polgármestere 21/2021.(I.28.) PM. határozatával hagyta jóvá.

 Tiszavasvári, 2021………………… Nyíregyháza, 2021…………………………

**Tiszavasvári Város Önkormányzata Nyíregyházi Szakképzési Centrum**

 **képv.: Szőke Zoltán polgármester képv.: Gurbánné Papp Mária főigazgató**

21/2021. PM. határozat 2. melléklete

**TULAJDONOSI HOZZÁJÁRULÁS ÉS IGAZOLÁS**

Alulírott **Szőke Zoltán polgármester**, a **Tiszavasvári Város Önkormányzata** (4440 Tiszavasvári, Városháza tér 4.) képviseletében, mint a **tiszavasvári 2443 helyrajzi számú**, **4440 Tiszavasvári, Petőfi u. 1.** szám alatti épület tulajdonosa hozzájárulok jelen szerződés keretében történő programban való részvételhez, annak végrehajtásához, és az érintett ingatlant a fenntartási időszak végéig az intézmény-fenntartó pályázó rendelkezésére bocsátom.

Tulajdonosi hozzájárulásom feltétele:

1. A világításkorszerűsítési beruházás többletköltséget nem jelent az Önkormányzatnak, mint ingatlantulajdonosnak.
2. A Nyíregyházi Szakképzési Centrum vállalja, hogy amennyiben meghiúsul a fejlesztés, gondoskodik az intézmény világítási rendszerének visszaállításáról.
3. A lecserélésre kerülő eszközök elhelyezése, illetve elszállítása tekintetében az Önkormányzat, mint tulajdonos egyeztetést kezdeményez.

Igazolom továbbá, hogy a fejlesztendő ingatlan, épület minimum a támogatott projekt fenntartási időszakának a végéig, a vagyonkezelési szerződés hatálya alatt a Programban meghatározott célú intézményként történő működtetésre rendelkezésre áll.

Tiszavasvári, 2021. január 28.

  **Tiszavasvári Város Önkormányzata**

 **képv. Szőke Zoltán polgármester**